Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Iisraellased nimetasid Briti üleskutset
Palestiina riiki tunnustada ajalooliseks veaks.
ÜRO peasekretär ütles visiidil Lõuna-Iisraelis:
Keegi ei peaks pideva raketiohu all elama.
Jätkuvad Iraani ja P5+1 kõnelused,
et Teherani tuumaprogrammi osas novembri tähtajaks lepinguni jõuda.
Kui Briti seadusandjad hääletasid resolutsiooni poolt
tunnustada Palestiina riiki,
nimetasid iisraellased seda ajalooliseks veaks.
Briti parlamendi otsus tunnustada Palestiina riiki
on enneaegne.
See võib olla protsessi vältimatu tagajärg,
kuid seda ei saa otsustada välisriigi valitsus,
kes pole konflikti osapool.
See on suur viga, ajalooline viga nagu vanasti,
kui nad kaotasid palju maid. Nad kaotavad ka suhte Iisraeliga.
Ta (Cameron) peaks ümber mõtlema ja ütlema, et ta ei tee seda
ega usu sellesse.
274 poolt- ja 12-vastuhäälega vastu võetud resolutsioon
soovitas Briti valitsusel tunnustada Palestiina riiki Iisraeli kõrval,
et toetada kahe riigi lahenduse saavutamist kõneluste teel.
Briti peaminister Cameron opositsiooni algatatud hääletusel
ei hääletanud ja kinnitas avalduses,
et otsus Briti välispoliitikat ei muuda.
Lähis-Idas ametivisiidil viibiv ÜRO peasekretär Ban ki-moon
külastas Iisraeli lõunarajoone Gaza piiri lähedal,
mis kannatasid aastaid palestiina islamistide raketitule all,
kuni vaherahu 50-päevase sõja järel selle augustis lõpetas.
Pärast ringreisi Lõuna-Iisraelis ütles ÜRO peasekretär,
et keegi ei peaks pideva raketiohu all elama.
Olen korduvalt öelnud, et tsiviilelanikke tapvad raketirünnakud
on vastuvõetamatud. See tuleb hukka mõista.
Keegi ei peaks elama
pidevas rakettide
ja maaaluste tunnelite hirmus.
Kõrgendatud turvameetmete saatel tulid tuhanded kristlased ja juudid
Jeruusalemma tänavaile Sukkoti ehk lehtmajade püha tähistama.
Politsei blokeeris marsiks enamiku Lääne-Jeruusalemma kesklinnast,
mis tekitas liiklusummikuid teistes rajoonides.
See on häppening. See on püha. Tuleme lastega. See on tore püha.
See meeldib meile. Oleme siin lastega igal aastal.
Meile meeldib siin olla. Jeruusalemm on tore,
Iisrael on tore, kõik on hästi.
Hollandi palveränduri sõnul osaleb ta marsil igal aastal,
et toetada juudiriiki.
Tulen Hollandist igal aastal Sukkotiks, et toetada.
Tänavu tahan öelda teile: Head uut aastat!
Iisrael, sa ei ole üksi. Seisame sinu selja taga.
Tea, et me palvetame sinu eest iga päev.
Palvetame abikaasaga iga päev rahu eest Iisraelis, selle piirides,
ja oleme uhked poiste üle, kes teie riiki kaitsevad.
Iisrael tõhustas Jeruusalemmas julgeolekut
pärast mitmeid kokkupõrkeid politsei ja palestiinlaste vahel,
kes ei tahtnud juudi usuaktiviste pühade ajal Templimäele lasta.
Iisraeli julgeolekujõud kontrollivad sissepääse Templimäe piirkonnas
ja kasutavad regulaarselt võimu,
et rahurikkumiskahtluste korral noori moslemeid sealt eemal hoida.
USA välisminister Kerry ja Vene välisminister Lavrov
otsustasid tihendada luureinfovahetust
Moskva ja Washingtoni vahel võitluses ISIL-iga,
keskendudes ühisele vaenlasele,
vaatamata erimeelsustele Ukraina kriisi osas.
Kerry ütles Pariisis pärast kohtumist Vene kolleegiga,
et kahel suurriigil, kelle suhted on Venemaa rolli tõttu Ukrainas
külma sõja järel halvimas seisus,
on suur vastutus leida võimalusi koostööks globaalsetes küsimustes,
vaatamata tõsistele erimeelsustele.
Arutasime välisminister Lavroviga erinevaid teemasid
ja üritasime tunnistada,
et püüame erimeelsustega tegeleda,
kuid meil on suur ühine vastutus
ja meie riigid suudavad koostööd teha.
Jätmata vähimatki kahtlust vastastikusest usaldamatusest
rõhutas Kerry ühisnimetaja otsingute tähtsust ISIL-i vastu,
kes on brutaalse kampaaniaga Iraagis ja Süürias
suuri maaalu vallutanud.
Tunnistame mõlemad vajadust ISIL hävitada,
õõnestada nende tegevust ja neid lõpuks võita,
ning töötada vastu
ISIL-i vägivaldsele ja rõhuvale lähenemisele.
USA tippdiplomaadi sõnul otsustasid Ühendriigid ja Venemaa
tihendada luurekoostööd ISIL-i
ja muu terrorivastase võitluse osas regioonis.
Ta siiski ei öelnud, et Moskva ühineks
USA juhitud ISIL-i vastase koalitsiooniga.
Tegin täna Lavrovile ettepaneku tihendada luurekoostööd ISIL-i
ja teiste terrorivastaste väljakutsete osas regioonis,
ning otsustasime seda teha.
Vene välisminister ütles,
et Venemaa on valmis koostööks võitluses terrorismiga,
mis ähvardab Lähis-Ida ja Põhja-Aafrikat.
Mitmetel juhtudel võime koostööd teha,
et globaalse kogukonna jaoks efektiivsemalt probleeme lahendada.
See puudutab eriti võitlust terrorismiga,
mis on muutunud Lähis-Ida ja Põhja-Aafrika peamiseks ohuks.
Iraan ja P5+1 ehk USA, Venemaa, Hiina, Prantsusmaa, Inglismaa
ja Saksamaa jätkasid täna kõnelusi,
et Teherani tuumaprogrammi osas novembri tähtajaks lepinguni jõuda.
Kuna sinnani on vaid kuus nädalat, mainis Iraani asevälisminister Araqchi
kõneluste pikendamise võimalust.
USA Välisministeeriumi ametnike sõnul usub Washington,
et on veel aega tähtajaks põhjaliku lahenduseni jõuda.
EL välispoliitikajuht Ashton kohtus eile õhtul Viinis
Iraani välisministri Zarifiga.
Nad arutasid võimalusi jõupingutuste kiirendamiseks,
et jõuda seni kättesaamatu leppeni tuumaprogrammi tüli lõpetamiseks.
Püüame töötada nii kõvasti kui võimalik
ja vaadata, mis seisus me kõnelustel oleme.
Pärast New Yorki oli veel olulisi erimeelsusi
ja 24. novembri tähtaja lähenedes tahame võimalikult palju pingutada,
et mingeid edusamme teha.
Ma ei oska järgmiste päevade sündmusi ennustada.
Näis pärast kõneluste lõppu.
Islamivabariik Iraan eitab Lääne süüdistusi,
nagu taotleks ta tuumarelvavõimekust.
Iraan pole lõpetanud uraanirikastamist,
mistõttu USA, EL ja ÜRO Julgeolekunõukogu
kehtestasid sanktsioonid.
Iisrael on ähvardanud Iraani tuumatehaste vastu
sõjalist jõudu kasutada,
kui diplomaatia ei võta Iraanilt tuumarelva arendamise võimalusi.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri